漁農界議員何俊賢指,過往不論立法會大會抑或事務委員會,往往喺處理政治問題上面浪費咗唔少會議時間,認為現時立法會出現新形勢、新狀態,應該要聚焦喺民生,建議政務司司長張建宗同10多名局長開會,要求出席立法會會議時應準備充足,唔好「Hea答」或答非所問,要有效運用議會時間。
處理疫情應快狠準
面對新冠肺炎疫情影響,多名議員要求政府在處理疫情上應快、狠、準,喺強制全民檢測方面切勿再拖拖拉拉。紡織及製衣界議員鍾國斌就認為,政府嘅防疫抗疫基金應有餘款,建議政府應將餘款撥予其他行業,例如進出口業同旅遊業等未有得到太多幫助嘅行業。
卓妮